Είχαμε μια πολύ καλή επικοινωνία με το Δημήτρη κατά τη διάρκεια της κράτησης. Μας υποδέχτηκε ο πατέρας και η μητέρα του. Μας έδωσαν πληροφορίες για το νησί, και μας άφησαν να φύγουμε την άλλη ημέρα το απόγευμα, πράγμα πολύ εξυπηρετικό γιατί το πλοίο έφευγε αργά. Το σπίτι ήταν παραδοσιακό με μοναδική ατμόσφαιρα και ησυχία που αποζημίωναν τις μικροελλείψεις στον εξοπλισμό. Φυσικά ήταν σε κάποια απόσταση από τις παραλίες αλλά αυτό το ξέραμε και δεν αιφνιδιαστήκαμε. Η Τζιά είναι ένα πολύ ωραίο νησί, ειδικά για οικογενειακές διακοπές με μεγάλο ατού τις πανέμορφες παραλίες και τα νερά. Η πρωτεύουσα όμορφη, παραδοσιακή και ήσυχη για αυτή τη περίοδο (Αύγουστος). Γενικά είμαστε πολύ ευχαριστημένοι από τη διαμονή μας.